ગુવાહાટીમાં યોજાયેલ જીએસટી કાઉન્સિલની બેઠકમાં રેસ્ટોરાંમાં ભોજનના બિલ પર લાદવામાં આવતો જીએસટી ૧૮થી ઘટાડીને પાંચ ટકા કરી દીધો છે. બીજી બાજુ સરકારે રેસ્ટોરાંના માલિકોને મળતી ઈનપુટ ટેક્સ ક્રેડિટ બંધ કરી દીધી છે. ફેડરેશન ઓફ હોટલ અને રેસ્ટોરન્ટ એસોસિયેશનના પદાધિકારીઓના જણાવ્યા પ્રમાણે ઈનપુટ ટેક્સ ક્રેડિટ બંધ થવાથી થનારું નુકસાન ખાદ્ય ચીજવસ્તુઓની કિંમત વધારીને જ ભરપાઈ થઈ શકશે. આમ, હવે રેસ્ટોરાંના માલિકો દરેક વાનગીના ભાવ વધારી દેશે અને તેના કારણે લોકોને જીએસટી ઘટવાથી જે લાભ થવો જોઈએ તે થશે નહીં.